
Scarlatina  morbus  contagiosus,  et  in  his  ae¬ 
que  ac  aliis  terris,  ut  experientia  plurium  an¬ 
norum  nimis  infeliciter  docuit,  et  frequens  et 
perniciosus  est.  Ineuntem  circiter  hyemem  ple¬ 
rumque  sese  ostendit,  reliquamque  per  hanc 
tempestatem  saevire  perstat ;  interdum  autem 
aliis  anni  temporibus  grassatur.  Neque  corpo-' 
ris  temperamento,  neque  sexui,  neque  aetati  par¬ 
cere  videtur  ;  magis  tamen  infirmis  quam  ro- 

bustis,  magis  foeminis  quam  viris,  maximeque 
omnium  impuberibus  utriusque  sexus  infesta 
est. 

Hicce  morbus  in  cute  summa  faucibusque 
internis  versari  solet ;  sic  tamen,  ut  modo  illa, 
modo  hae  magis  implicentur;  et  nunc  febris 
synocha,  nunc  typhodes  adsit.  Tres  praeci¬ 
pue  morbi  varietates  esse  videntur ;  quarum 
una  Scarlatina  simplex,  altera  anginosa,  tertia 
Scarlatina  (sive  Cynanche)  maligna  nominatur. 
Simplex  nimirum  dicitur,  ubi  cutis  vivide  late- 
que  rubet,  faucibus  rubore  et  dolore  tantum, 
sine  ulceribus,  leniter  affectis :  Anginosa,  ubi 
fauces  valde  rubent,  tument,  dolent,  ulceribus¬ 
que  superficiariis  occupantur,  cute  ut  in  specie 
simplici  apparente  :  Maligna,  ubi,  cum  nulla 
aut  purpurea  cutis  eruptione,  vires  multum  di¬ 
tabuntur,  faucesque  sine  tumore  livent,  et  crus¬ 
tas  cinereas  ulcera  maligna  tegentes  ostendunt. 
Testimonio  certe  eorum,  quibus  plures  scarla¬ 
tinam  considerandi  occasiones  obtigerunt,  va¬ 
rietates,  quales  jam  proposui,  in  eadem  familia 
eodem  quoque  tempore  se  saepe  ostenderunt ; 

quin  et  in  eodem  aegro  alia  in  aliam  morbi  pro¬ 
gressu  aliquando  sensim  transivit.  Quae  qui¬ 
dem,  me  judice,  satis  demonstrant,  eas  omnes 
ex  eodem  contagio  nasci ;  et  Doctorem  Cul- 
len  minus  recte  cynanchen  malignam  a  scar¬ 
latina  in  Nosologia  sua  Methodica  separasse, 
ingeniose  quamvis  de  hac  re  ratiocinatus  sit. 

His  propositis,  primum  dicam,  quae  symp¬ 
tomata  singulis  speciebus  supradictis  adsint; 
dein,  quemadmodum  hic  morbus  ab  aliis,  qui- 

buscum  confundi  possit,  distinguatur  ;  post 

* 

haec,  quae  notae  vel  spem  vel  periculum  osten¬ 
dant;  et  novissime,  quomodo  morbum  curare 
expediat. 

'  7  *  r  ■'  ►  Si'.,.  *  *  ^  ’  *  » 

HISTORIA  MORBI. 


Scarlatina  simplex.— Haec  forma  est  mor¬ 
bi  mitissima,  minimeque  periculosa  existimari 
consuevit.  Plerumque  post  tres  quatuorve  dies 

hominem  contagio  objectum  sub  vesperem  nec¬ 
opinata  invadit.  Incipit,  ut  aliae  quidem  fe¬ 
bres,  a  languore  et  lassitudine,  vultus  pallore, 
anxietate,  frigorisque  in  corpore  sensu  ;  quibus 
accedunt  gravitatis  circa  praecordia  sensus, 
nausea,  vomitus,  atque  dolor  tum  capitis,  tum 
lumborum  partiumque  extremarum.  Pulsus 
dein  arteriarum,  praesertim  vero  infantibus,  fre- 
quentissimi,  haud  raro  quidem  centum  et  qua¬ 
draginta  quaque  sexagesima  horae  parte,  fiunt ; 
respiratio  etiam  acceleratur,  atque  simul  irre¬ 
gularis  et  saepe  stridens  est.  Calor  cutis  circa 
truncum  corporis  multum  supra  consuetudi¬ 
nem,  saepe  quidem  ad  gradum  thermometri 
Fahrenheitiani  centesimum  quartum,  elevatur ; 
dum  in  pedibus  frigus  adhuc  sentitur.  Ad 
haec  cutis  aridissima  est ;  sitis  multum  urget ; 
alvus  nihil  reddit ;  et  praeterea  oculi  languent, 
palpebraeque  turgent  et  intus  rubent. 

Eodem  fere  tempore,  quo  signa  jam  dicta 
se  manifestant,  fauces  rubent  dolentque,  sed 
non  ulceribus,  sicuti  in  cae teris  morbi  specie- 
bus,  occupantur  ;  deglutitioque  plus  minus  diffi- 

culter  exercetur.  Doctor  Sydenham  equidem 
hanc  speciem,  qualis  sibi  obvenerat,  sine  ulla 
faucium  affectionis  mentione,  descripsit ;  et  alii 
quidam  ejusdem  modi  exempla  subinde  vide¬ 
runt.  Veruntamen  haud  dubitandum  est,  quin 
hoc  symptoma  multo  saepius  adsit  quam  de¬ 
sit  #. 

Postero  tertiove  die,  a  quo  morbus  accesse¬ 
rit,  facies  aliquantum  tumescit,  et  simul  erup¬ 
tio  florida,  maculis  amplis  constans,  in  cute 

apparet ;  quae  primum  quidem  in  facie  sese  os- 

* 

tendit,  et  dein  per  cervicem,  brachia,  aliasque 
corporis  partes  sensim  diffunditur.  His  maculis 
tandem  coalescentibus,  cutis  rubore  continuo 
occupari  videtur,  et  dicitur  quasi  internam  con¬ 
chae  astaci  elixi  faciem  referre.  Dicta  eruptio 
magis  magisque  indies  vespere  rubescit ;  quod 
tamen  die  tertio  vel  quarto  praecipue  evenit. 
Die  quinto  cutis  deflorescere  coepit,  septimo- 
que  vel  octavo  eruptione  se  penitus  vacuam 

*  Vide  “  Armstrong  on  Scarlet  Fever  — et  “  CulleiVs 
“  First  Lines  of  the  Practice  of  Physic.” 


6  DE  SCARLATINA. 

exhibet,  cuticula  simul  in  squamulas  abeun- 
te  ;  quo  tempore  etiam  aeger  multum  prurigi¬ 
ne  vexatur. 

Interdum,  eruptione  facta,  morbi  violentia 
plus  minus  inclinatur  :  dolor  capitis  et  pyrexia 
multum  levantur  ;  vultus  hilaris  evadit;  et  nau¬ 
sea  vomitioque  recedunt.  Saepe  tamen  post 
eruptionis  accessionem  pyrexia  violentius  quam 
antea  saevit ;  cutis  fervidissima  permanet ;  ae- 
gerque  vel  inquietus  vel  soporus,  haud  raro 
noctu  delirus  est.  Hic  tamen  observandum 

i  , 

est,  ut  delirium,  quod  in  hac  scarlatinae  specie 
accidit,  vix  medico  curae  esse  consueverit ; 
quippe  quod  et  lene  est,  et  plerumque  prima 
luce  iterum  abscedit. 

Eruptio  cum  penitus  evanuerit,  symptoma¬ 
ta  mala,  quae  supra  memoravi,  se  retrahere  so¬ 
lent,  simulque  valetudo  secunda  revertitur.  Po¬ 
test  tamen  heri,  etiam  post  hoc  tempus,  txt 
aqua  intercus  superveniat,  aegrumque  diu  af¬ 
fligat  ;  quinetiam  certior,  haud  ita  multis  abhinc 
mensibus  *,  de  casu  factus  sum,  in  quo,  post 

*  Mense  Martio  scripsi. 

eruptionis  recessionem,  morbus,  quamvis  eous- 
que  mitis  fuisset,  aspectum  subito  cynanches 
malignissimae  induerat,  aegrumque  brevi  de 
medio  sustulerat.  Sed  longe  saepius  evenit,  ut 
scarlatina  simplex  in  cuticulae  squamulas  de¬ 
sinat,  aegerque  ex  ea  sine  ullo  vitae  discrimine 
evadat ;  adeo  quidem,  ut  Sydenham  eam  nullis 
remediis  nisi  quiete  et  leni  diaeta  egere,  atque 
“  nimiam  medici  diligentiam”  forsitan  plus  no¬ 
cere  quam  prodesse,  arbitrari  solitus  est. 

Scarlatina  anginosa . — Fauces  in  hac  specie 

•  *  .  * 

multo  gravius,  quam  in  ea  de  qua  supra  dice¬ 
bam,  afficiuntur,  aliaque  omnia  symptomata  ve¬ 
hementius  saeviunt.  Signa  febrium  consueta 
hanc  etiam  formam  introducunt  ;  plurimum 
languoris  et  anxietatis  est ;  dolor  capitis,  nau¬ 
sea,  et  subinde  vomitus  biliosus  multum  vexant ; 
et  his  succedunt  rigores  plus  minus  conspicui, 
et  qui  intervallis  incertis  redeunt.  Nunc  quo¬ 
que  temporis  plerumque  fit,  ut  fauces  inspectae 
se  male  habentes  ostendant ;  interdum  autem 
anginae  symptomata  non  ante  accedunt,  quam 

cutis  rubere  coeperit,  quod  die  secundo  vel  ter¬ 
tio,  ut  in  specie  priori,  evenit. 

Inter  initia  quidem  musculi  circa  maxillas, 
cervicem,  atque  humeros  cum  dolore  rigent ; 
et  haec  rigiditas,  morbo  progrediente,  inter¬ 
dum  adeo  gravescit,  ut  aeger  nec  os  aperire, 
nec  cervicem  vertere  sine  summa  molestia  pos¬ 
sit.  Nec  ita  multo  post,  in  gutture  quasi  an¬ 
gustia  sentitur ;  vox  rauca  fit ;  et  aliquando 
quidem  tussis  clangosa,  cum  respiratione  stri¬ 
dente,  ut  in  cynanche  tracheali,  accedunt,  mor¬ 
temque  suffocatio  producit.  In  plurimis  casi¬ 
bus  deglutitio  quoque  ex  difficili  agitur.  Lin¬ 
gua  etiam,  ore  inspecto,  turgida  ruberrimaque 
videtur,  ej usque  papillae  praeter  naturam  emi¬ 
nent  ;  morbi  progressu  autem  ea  saepe  crusta 
albida  obtegitur.  Tonsillae,  uvula,  palatumque 
molle  initio  valde  rubent  tumentque  ;  et  paulo 
post  maculas  albidas  hic  illic  sparsas  ostendunt, 
leviterque  ulcerata  fiunt.  Ulcera,  crustis  cine¬ 
reis  obtecta,  humorem,  qui  partes  adjacentes 
foedat,  animamque  foetidissimam  efficit,  emit- 

tunt ;  atque  partes  ulceribus  expertes  simul  co¬ 
lore  sanguineo  sunt. 

Membrana  etiam  narium  morbo  implicatur : 
inflammatione  et  saepe  quidem  ulceratione  affi¬ 
citur  ;  et  interdum  adsunt  distillatio,  gravedo, 
sternutatio,  aliaque  signa  quae  catarrhum  indi¬ 
care  soleant.  Haud  raro  quoque  glandulae, 
quae  salivam  secernunt,  tument,  dolent,  et  tan¬ 
dem  in  suppurationem  abeunt,  tardeque  sanes¬ 
cunt. 

Pulsus  initio  frequens  et  solito  exilior,  inter¬ 
dum  autem  validus  et  durus  est ;  progressu  ta¬ 
men  morbi  languidus  et  inordinatus  evadit. 
Pyrexia  semper  vespere  intenditur,  et  haud  in- 
frequenter  delirium  supervenit.  Cutis  vehe¬ 
menter  calet  aretque,  dum  pedes  manusque  fri¬ 
gent  ;  sitis  permagna  est ;  functionesque  ventri¬ 
culi  et  intestinorum,  ut  indicant  nausea,  vomi¬ 
tus,  et  constipatio,  plus  minus  turbantur. 

Cutis,  ut  supra  quidem  memoravi,  circiter 
diem  secundum  aut  tertium  rubere  coepit ; 
eruptioque  eundem  fere  aspectum  ac  in  scarla¬ 
tina  simplici  habet,  idemque  post  tempus  rece- 

dit.  In  quibusdam  casibus,  quam  primum 
eruptio  se  manifestat,  febris  inclinatur,  et  mala 
quae  fauces  occupaverint  pedes  retrahunt  ; 
quod  tamen  haudquaquam  universum  est,  et 
nonnunquam  quidem  omnia  symptomata  gra¬ 
viora  fiunt.  Quod  ad  eruptionem  vero  perti¬ 
net,  hoc  porro  observandum  est,  ut,  quo  gene¬ 
ralior  est,  quoque  magis  cutis  rubet  ealetque, 
eo  levius  fauces  afficiantur,  eoque  tutior  mor¬ 
bus  videatur.  Medici  periculosum  esse  propo¬ 
nunt,  si  eruptio  partialis  est,  vel  subito  e  con¬ 
spectu  se  aufert. 

Symptomata  gravia  cum  eruptione  simul  in¬ 
ter  diem  quintum  et  octavum  recedere  solent ; 
cuticula  deinde  in  squamulas  abit ;  et  aegrotans 
sanitatem  sensim  recuperat.  Interdum  autem 
fit,  ut  morbus  non  tantum  tempore  solito  non 
decedat,  sed  etiam  novas  vires  acquirat ;  ul¬ 
ceratio  faucium  gravescat ;  pulsus  frequens  et 
debilis,  vultusque  pallidus  et  quasi  cadaverosus 
evadat :  et,  rebus  ita  se  habentibus,  valde  ti¬ 
mendum  est,  ne  aeger  cito  moriatur,  vel  certe 
tardissime  convalescat.  Nonnunquam  etiam. 

spatio  plus  minus  longo  post  emptionis  retro¬ 
cessionem  interposito,  et  sanitate  quideni  tam 
quam  penitus  restaurata,  languor,  debilitas,  pul¬ 
sus  frequens,  anorexia,  et  posthaec  anasarca  su¬ 
pervenerunt  ;  et  multi,  qui  morbum  primarium 
aufugerunt,  hoc  secundario  misere  perierunt. 
Denique,  ut  historiam  scarlatinae  anginosae  con¬ 
cludam,  observare  licet,  eam  in  bronchitidem 
vel  phrenitidem  hydrocephalicam  desinere  pos¬ 
se. 

Scarlatina  maligna  longe  periculosissima 
hujus  morbi  species  est ;  quippe  quae  summa  de¬ 
bilitate  et  diathesi  putrida  comitatur.  Inter¬ 
dum  ab  origine  quidem  indicia  typhi  sese  os¬ 
tendunt  ;  saepius  autem  synocha  initio  saevit, 
sed  post  breve  tempus,  vires  frangendo  et  ex¬ 
hauriendo,  in  typhum  graviorem  mutatur.  An¬ 
xietas  et  agitatio,  molestia  circa  praecordia  in¬ 
tolerabilis,  nausea,  vomitus  et  dolor  capitis  mor¬ 
bum  introducunt,  et  omnia  quidem  graviter 
vexant.  Pulsus  debilis,  exilis,  et  irregularis 
fit,  sic  ut  interdum  vix  distingui  possit  ;  et  de¬ 
lirium  vel  coma,  saepe  inter  ipsa  initia,  adest. 

Debilitas,  morbo  progredi  ente*  sic  ingravescit, 
ut  haud  raro,  minima  exercitatione,  vel  etiam 
corpore  erecto,  aeger  animo  deficiat. 

Lingua  in  hac  specie  initio  livescit,  teneres¬ 
cit,  et  paulo  post  crusta  subfusca  obducitur ; 
fauces,  tonsillae,  partesque  adjacentes,  crustas 
cinereas  vel  nigricantes,  sub  quibus  latent  ulce¬ 
ra  mali  generis,  ostendunt,  sed  parum  tument  \ 
anima  valde  foetet ;  oculi  languidi  et  suffusi 
fiunt ;  et  copia  humoris  acridi  e  naribus  pro¬ 
fluit,  labiumque  superius  erodit.  Ulcera  jam 
dicta,  quae  in  faucibus  existunt,  saniem  acri- 
dissimam  emittunt ;  quae  fauces  tubumque  ali¬ 
mentarium  magnopere  irritat,  et  haud  raro 
diarrhoeam  movet.  Insuper,  interna  labiorum 
superficies  phlyctaenis  exiguis  conspergitur,  et 
humor  ex  iis  profluens  multum  irritationis  ex¬ 
citat.  Respiratio  quoque  frequens  et  difficilis 
est,  atque  suspiriis  frequentibus  intermiscetur  $ 
necnon  adest  difficultas  devorandi,  quamvis  le¬ 
vior  quam  in  scarlatina  anginosa. 

Eruptio,  maculis  amplis  purpureis  constans, 
che  secundo  vel  tertio,  serius  citiusve,  primum 

in  facie  et  cervice,  dein  in  aliis  corporis  parti¬ 
bus,  apparet.  Hae  maculae  non  semper  coa¬ 
lescunt,  sed  discretae,  interpositis  spatiis  etsi 
minutissimis,  aliquando  remanent ;  et  haud  raro 
quidem  petechiae  et  vibices  sese  simul  osten¬ 
dunt.  Nonn unquam  quidem  eruptio  de  toto 
abest,  dum  alia  symptomata  mala  ingraves¬ 
cunt  ;  quod  signum  mortiferum  haberi  solet. 

Eruptio  cum  tres  quatuorve  dies  perstiterit, 
usitate  evanescit ;  sed  morbus  non  ideo  semper 
declinat.  Saepe,  vel  post  eruptionis  recessionem, 
omnia  symptomata  graviora  fiunt :  glandulae 
circa  collum  conglobatae,  sanie  acrida  absorp¬ 
ta,  inflammatae  fiunt;  deinde  universa  cervix 
tumescit  atque  livescit,  aegerque  suffocatus  mo¬ 
ritur,  Hic  morbus  interdum  paucas  intra  ho¬ 
ras  post  ejus  accessionem  aegrum  tollit ;  non 
tamen  omnibus  aeque  lethalis  est,  varios  enim 
acerbitatis  gradus  inter  speciem  anginosam  et 
malignissimam  exhibet. 

DIAGNOSIS. 

,  i 

Sequitur  ut  notas,  quae  hunc  morbum  ab  a- 
liis  distinguant,  paucis  ostendam.  Scarlatina 
confundi  cum  rubeola  potest ;  et  maximi  est 
momenti  accuratam  inter  eas  diagnosin  sta¬ 
tuere,  siquidem  alii  alia  curatione  opus  est. 
Facile  quidem,  ni  fallor,  notis  sequentibus  dis¬ 
tinguentur. 

Eruptio  in  scarlatina  maculis  amplis,  ruber¬ 
rimis,  coalescentibus  constat,  et  die  secundo 
vel  tertio  apparet;  in  rubeola  autem  papulis 
perexiguis,  confertis,  distinctis,  et  aliquantum 
eminentibus  est,  nec  ante  diem  quartum  sese 
ostendit.  Insuper  sternutatio,  distillatio,  gra¬ 
vedo,  tussis,  aliaque  catarrhi  indicia  rubeolam 
ab  initio  semper  comitantur ;  sed  scarlatinae 
vel  e  toto  desunt,  vel  fortuito  et  sero  accedunt. 
In  scarlatina  etiam  fauces  plerumque  rubore  et 
dolore,  haud  raro  ulceribus,  afficiuntur,  deglti- 

titicrque  simul  difficilis  est ;  quae  symptomata 
raro  rubeolae  adsunt.  Cutis  in  scarlatina  mul¬ 
to  magis  quam  in  rubeola  calet :  in  illa  etiam 
cuticula  densata  in  squamulas  sic  abit,  ut  inter¬ 
dum  proportionibus  satis  conspicuis  e  manibus 
et  pedibus  decidat  \  haud  raro  anasarca  plus  mi¬ 
nus  gravis,  vel  interdum  quidem  hydrocepha- 
lus  supervenit,  vel  alias  gangraena  mortem  in¬ 
ducit  \  in  hac  autem  cuticula  in  squamulas  mi¬ 
nimas,  pollini  similes,  abit,  et  saepe  sequitur 
pneumonia,  vel  phthisis  pulmonalis,  vel  Oph¬ 
thalmia. 

Scarlatina  maligna,  ut  interdum  cutis  erup¬ 
tione  caret,  sic  pro  cynanche  tonsillari  recen¬ 
seri  potest.  Haec  indicia  autem  eas  aliam  ab 
alia  satis  distinguunt :  scarlatina  semper  e  con¬ 
tagio  oritur  \  dum  cynanche  tonsillaris  non  ab 
eo  pendet :  inflammatio  in  illa  per  totam  faucium 
membranam  diffunditur ;  sed  in  hac  praecipue 
tonsillas  afficit :  in  priori  ulcera  faucium,  mag¬ 
na  debilitas,  febris  typhodes,  et  ad  gangraenam 
proclivitas  adsunt ;  posterior  autem  synocham 
ostendit,  et  in  suppurationem  saepius  desinit. 

PROGNOSIS. 

Quod  ad  prognosin  pertinet,  illud  in  gene¬ 
rali  observandum  est,  quo  magis  ad  speciem 
simplicem  rhorbus  appropinquat,  eo  minus  ti¬ 
mendum  ;  et,  vice  versa,  quanto  magis  ad  ma¬ 
lignam  spectat,  tanto  periculosiorem  esse.  Ideo- 
que  scire  licet,  aegrum  non  periclitari,  si  febris 
lenis  est,  et,  cute  efflorescente,  plus  minus  in¬ 
clinatur  ;  si  eruptio  vivida  summam  cutem,  fau¬ 
cibus  leniter  affectis,  passim  occupat ;  et  si  vi¬ 
res  corporis  haud  ita  multum  franguntur.  Con¬ 
tra,  morbi  gravis  periculum  est,  ubi  synocha 
vehemens  aegrum  vexat ;  ubi  cutis,  vel  passim, 
vel  in  quibusdam  tantum  partibus,  eruptionem 
purpuream  ostendit ;  ubi  eruptio  ex  colore  ru¬ 
berrimo  in  lividum,  vel  purpureum  mutatur, 
aut  ex  subito  penitus  evanescit ;  ubi  vires  mul¬ 
tum  dilabuntur ;  ubi  fauces  ulcusculis  lividis 
et  gangraenosis  late  occupantur,  et  pejus  est, 

si  simul  nulla  in  cute  eruptio  existit.  Mali 
etiam  morbi  testimonium  est,  humorem  acri- 
dum  copiosum  ex  ulceribus  profluentem  partes 
adjacentes  multum  irritare,  atque  diarrhoeam 
movere  ;  spiritum  fieri  foetidissimum  ;  glandu¬ 
las  cervicis  tumere  atque  suppurare  ;  artus  hor¬ 
rere  debilesque  fieri  ;  tendines  subsilire ;  os 
hiare  ;  oculos  languere  et  madere  ;  et  denique, 
cum  suspiriis  frequentibus,  singultum  esse.  Ex 
his  autem  notis  omnibus,  scire  licet,  iis,  in 

prognosi  constituenda,  maxime  credendum  es- 

* 

se,  quae  ad  faucium  viriumque  conditionem  re¬ 
spiciunt. 


RATIO  MEDENDI. 

Nunc  solum  restat,  ut  methodum  huic  morbo 
medendi  breviter  exponam.  Igitur  in  omnibus 
ejus  speciebus  opera,  quartum  firei  potest,  dan¬ 
da  est,  ne  effluvia  ex  aegri  corpore  orientia  in 
cubiculo  accumulentur.  Ideoque  omnia  excre- 

ta  statim  amoveri,  aera  libere  admitti,  omnia' 
que  vestimenta  quam  saepissime  mutari  opor¬ 
tet.  Multum  etiam  prodest,  cubiculum  vapo¬ 
ribus  acidis,  sicuti  nitroso,  muriatico,  vel  ace- 
tico,  subinde  respergere;  parietesque,  si  fieri 
potest,  dealbare  haud  absurdum  est ;  et  simul 
calor  frigusque  aeque  cavenda  sunt.  Atque 
haec  quidem,  adjectis  diaeta  antiphlogistica,  et, 
si  necesse  est,  medicamentis  laxantibus,  scar¬ 
latinae  simplicis  curationi  fere  sufficiunt.  Cum 
autem  et  haec  species  saepe  remediis  jam  dictis 
non  cedat,  ad  alia  potentiora  confugiendum  est; 
de  quibus  nunc  tractare  progrediar. 

Missio  sanguinis . — In  scarlatina  sanguinem 
mittere  prosit  an  noceat,  haudquaquam  inter 
medicos  convenit.  Alii  utilissimum  ac  pene 
quidem  unicum,  cui  credere  oportet,  hoc  reme¬ 
dium  esse  contendunt ;  quia  morbus  plane  inci¬ 
tationis  indicia,  utique  magnum  corporis  calo¬ 
rem,  pulsum  frequentem,  dolorem  capitis,  alia¬ 
que  signa  quae  auctum  sanguinis  impetum  de¬ 
notent,  ostendit.  Alii  contra  venaesectionem 
perniciosam  esse  proponunt,  quia  prima  conta- 

gii  actio  ad  debilitatem  inducendam  valet,  quia 
cor  arteriaeque  propter  cutis  inflammationem 
copia  sanguinis  privantur,  et  quia  pulsus,  quam¬ 
vis  frequens,  semper  tamen  debilis  est.  Hoc 
remedium  certe  non  sine  discrimine  adhiberi  de¬ 
bet,  sed  non  ideo  penitus  rejiciendum  est.  In 
corpore  pleno,  cum  fauces  valde  rubent  do- 
lentque,  cum  dolor  capitis  multum  cruciat, 
cum  calor  longe  supra  consuetudinem  surgit, 
cumque  alia,  quae  nimiam  excitationem  deno¬ 
tent,  vehementer  saeviunt  ;  tum  sanguinem 
mittere,  mihi,  non  modo  tutum,  verum  etiam 
efficacissimum  fore,  videtur.  Saepe  tamen  sa¬ 
tius  est,  praesertim  si  infans  aegrotat,  cucur¬ 
bitulis  vel  hirudinibus  faucibus  externis  appli¬ 
catis,  quam  e  brachio  venaesectione,  sangui¬ 
nem  detrahere.  Missio  sanguinis  evidenter 
nocebit,  si  vires  multum  imminuantur,  si  ulce¬ 
ra  faucium  ad  gangraenam  spectent,  aliaque 
putredinis  signa  adsint.  Quantitas  sanguinis 
mittenda  pro  rerum  necessitudine  variet  ne- 
cesse  est ;  sed  amplam  proportionem  semel  et 

celeriter,  quam  eandem  partitis  vicibus  detra¬ 
here  plane  multum  efficacius  foret. 

Affusio  frigida  a  Doctore  Currie  de  Liver- 
pool  proposita,  multum  in  hoc  morbo  curando 
haud  immerito  commendata  est.  Primo  intui¬ 
tu  quidem  missioni  sanguinis  multum  praestare 
videtur  ;  quod  nimirum,  sine  debilitatem  mo¬ 
vendo,  ut  febris  discutiatur,  valeat,  atque  simul 
somnum  jucundum  inducat.  Hoc  remedium 
praecipiendum  est,  cum  cutis  sine  tremore  ar¬ 
de  t  rubetque,  cum  arteriae  crebro  fortiterque 
pulsant,  et  cum  absunt  ea  signa  quae  sanguinis 
congestionem  in  cerebrum  aliave  viscera  indi¬ 
cant  ;  praecipue  tamen  vespere  adhibendum 
est,  quia  tunc  febris  exacerbatio  esse  solet. 
Affusio  frigida,  si  spei  medici  bene  respondet, 
cutem  madidam  mollemque  reddit,  calorem  im¬ 
minuit,  hominem  e  languido  alacrem  efficit, 
somnumque  gratum  deinceps  inducit. 

Dum  hoc  remedio  utitur,  aeger  in  balneo 
residere  potest;  vel  forsitan  efficacius  est,  si 
corpus  ejus  canali  aquae  algidae  subjicitur.  Si¬ 
mul,  quia  in  hoc  morbo  pedes  frigent,  pedilu- 

via  tepida  adhibenda  sunt.  In  scarlatina  ma¬ 
ligna,  ubi  debilitas  multum  urget,  cutem  spon¬ 
gia  ex  aceto  diluto  expressa  madefacere,  vel 
aquam  tepidam  corpori  affundere  satius  est. 

Emetica  e  tartrate  antimonii  et  ipecacuan- 
ha  mistis,  morbi  initio  et  partitis  dosibus  adhi¬ 
bita,  saepe  utilissima  sunt.  Diaphoretica  etiam 
haud  parvam  opem  ferunt ;  vix  tamen  in  spe¬ 
cie  maligna  his  utendum  est,  quia  debilitatem 
augere  possent. 

EscJiarotica  et  rubefacientia  in  quibusdam 

* 

casibus  utilia  sunt ;  sed  timendum  est  ne  gan¬ 
graena,  praesertim  in  scarlatina  maligna,  eorum 
usu  sequatur. 

Gargarismata ,  sicuti  decoctum  cinchonae 
cum  pauxillo  acido  sulphurico,  et  infusum  ro¬ 
sae  gallicae,  multum  in  hoc  morbo  prosunt.  In 
specie  maligna  vero  vinum  rubrum  Lusitaniae, 
et  infusum  fructus  capsici  annui  pro  gargaris- 
matis  commendantur. 

Tonica  et  stimulantia ,  cum  vires  multum  di¬ 
labantur,  et  ad  gangraenam  proclivitas  est,  ad- 

hiberi  oportet.  Ex  his  quidem  vinum,  opium, 
et  cinchona,  sine  dubio  optima  sunt. 

Acidum  oxymuriaticum  a  quibusdam  in  hoc 
morbo  magni  aestimatur. 

Purgantia *,  denique,  haud  raro  prosunt. 
Cura  tamen  adhibenda  est,  ne  alvus  nimis  flui¬ 
da  atque  cita  fiat,  aegrumque  ita  debilitet. 
Submurias  hydrargyri  mitis  optimum  horum 
medicamentorum  in  scarlatina  curanda  existi¬ 
matur  ;  quia  non  modo  alvum  solvit,  sed  exha¬ 
lationem  cuticularem  quoque  promovet. 


*  Vide  Hamilton  on  Purgative  Medicines. 

